b'\n_START_ARTICLE_\nUniversitat cat\xc3\xb2lica\n_START_PARAGRAPH_\nUna Universitat Cat\xc3\xb2lica \xc3\xa9s una universitat privada dirigida per l\'Esgl\xc3\xa9sia Cat\xc3\xb2lica o per organitzacions cat\xc3\xb2liques, com els instituts religiosos. No s\xc3\xb3n universitats eclesi\xc3\xa0stiques perqu\xc3\xa8 no formen part de l\'estructura de l\'Esgl\xc3\xa9sia Cat\xc3\xb2lica. Les que tenen vincles m\xc3\xa9s estrets amb la Santa Seu s\'anomenen espec\xc3\xadficament universitats pontif\xc3\xadcies.\n_START_SECTION_\nCaracter\xc3\xadstiques\n_START_PARAGRAPH_\nPer definici\xc3\xb3, el Dret Can\xc3\xb2nic estableix que "per escola cat\xc3\xb2lica s\'ent\xc3\xa9n aquella que est\xc3\xa0 sota control de l\'autoritat eclesi\xc3\xa0stica competent, o d\'una persona jur\xc3\xaddica eclesi\xc3\xa0stica p\xc3\xbablica, o que l\'autoritat eclesi\xc3\xa0stica reconeix com a cat\xc3\xb2lica en un document escrit" (C\xc3\xa0non 803). Encara que algunes escoles es considerin cat\xc3\xb2liques per la seva identitat o perqu\xc3\xa8 tenen un gran nombre d\'alumnes matriculats que s\xc3\xb3n cat\xc3\xb2lics, tamb\xc3\xa9 s\'estipula en el Dret Can\xc3\xb2nic que "cap escola, encara que sigui de fet cat\xc3\xb2lica, podr\xc3\xa0 portar el t\xc3\xadtol d\'escola cat\xc3\xb2lica sense el consentiment de l\'autoritat eclesi\xc3\xa0stica competent"(C\xc3\xa0non 803 \xc2\xa7 3)._NEWLINE_Segons el cens de la Congregaci\xc3\xb3 per a l\'Educaci\xc3\xb3 Cat\xc3\xb2lica, el nombre total d\'universitats i institucions cat\xc3\xb2liques d\'educaci\xc3\xb3 superior a tot el m\xc3\xb3n \xc3\xa9s 1.358. L\'orde dominic\xc3\xa0 va ser "el primer orde institu\xc3\xaft per l\'Esgl\xc3\xa9sia amb una missi\xc3\xb3 acad\xc3\xa8mica". El 2013 l\'orde religi\xc3\xb3s cat\xc3\xb2lic amb el major nombre d\'universitats al m\xc3\xb3n \xc3\xa9s la Companyia de Jes\xc3\xbas, amb 114.'